raymonds
రేమండ్‌ ఆస్తుల విక్రయానికి నో!
ముంబయి, జూన్‌ 7: ప్రముఖ బ్రాండెడ్‌ వస్త్రవ్యాపార సంస్థ రేమండ్‌ కు ఉన్న సొంత ఆస్తులు విక్రయానికి వాటాదారులు వ్యతిరేకత వ్యక్తంచేసారు. కంపెనీ 92వ సాధారణ సర్వసభ్య సమావేశంలో ఈమేరకు వాటాదారులు విక్రయించడానికి వీలు లేదన్న అభిప్రాయం వ్యక్తంచేసారు. జెకెహౌస్‌ అపార్టుమెంట్లలో ఉన్న ఆస్తులు విక్రయించాలన్న ప్రతిపాదన, తీర్మానం వాటా దారుల వ్యతిరే కతతో వీగిపోయింది. పదేళ్లఒప్పందం ప్రకారం ప్రమోటర్‌ కుటుంబ సభ్యులు నాలుగు డ్యూప్లెక్స్‌ ఫ్లాట్‌లను రూ.9200 చదరపు అడుగు ధరకు పొందుతారు. అయితే ఈ ప్రతిపాదన కొన్ని సలహా సంస్థలకు అసంతృప్తి కలిగించింది. ఈ ఆస్తులపై న్యాయపోరాటానికి సైతం సన్నద్ధం అయ్యాయి.
కుటుంబంలోనే రెండు వర్గాలుగా విడి పోయాయి. రేమండ్‌ సిఎండి గౌతమ్‌ హరిసింఘానియా మాట్లా డుతూ తీర్మానానికి వ్యతిరేకంగా ఓటు రావడం సంతోషకరమని అన్నారు. వాటాదారుల నిర్ణయాలు కంపెనీ శ్రేయస్సుదృష్ట్యా వెల్లడించిన వేనన్నారు. వాటాదారుల శ్రేయస్సును పరిరక్షించడం కంపెనీ ముఖ్యకర్తవ్యమన్నారు. ప్రస్తుతం కంపెనీ వృద్ధి పథంలో ఉనందని రేమండ్‌ భవిష్యత్తుప్రణాలికలు మరింత వృద్ధిని సాధిస్తాయని ఆయన అన్నారు. అంతేకాకుండా వాటాదారులకు మరింతగా రిటర్నులు పెంచగలవన్న ధీమా వ్యక్తంచేశారు.